ເກົາຫລີເໜືອ ກຽມທົດລອງ ລູກສອນໄຟ ລະຍະໄກ
ຮູບຖ່າຍຈາກດາວທຽມ ສະ​ແດງ​ໃຫ້​ເຫັນວ່າ ມີການ​​ເພີ້​ມການ​ເຄື່ອນ​ໄຫວຂອງ​ພະນັກງານ ລົດ​ບັນທຸກ ​ແລະ​ອຸປະກອນ​ຕ່າງໆ ຢູ່ຖານ​ສົ່ງ​ດາວທຽມ​​​ເກົາ​ຫລີ​​ເໜືອ.
ບໍລິສັດຖ່າຍຮູບທາງດາວທຽມບໍລິສັດນຶ່ງລາຍງານວ່າ ມີການ ເຄື່ອນໄຫວເພີ້ມຂື້ນທີ່ຖານສົ່ງລູກສອນໄຟຂອງເກົາຫລີເໜືອ ຊຶ່ງສະແດງໃຫ້ເຫັນວ່າ ການຍິງທົດລອງລູກສອນໄຟລະຍະ ໄກ ອາດຈະມີຂື້ນ ໃນບໍ່ເທົ່າໃດອາທິດຂ້າງໜ້ານີ້ ຮູບພາບ ທີ່ນຳອອກເຜີຍແຜ່ ໃນວັນຈັນວານນີ້ ໂດຍບໍລິສັດ DigitalGlobe ສະແດງໃຫ້ເຫັນວ່າ ມີການເພີ້ມການເຄື່ອນໄຫວຂອງ ພະນັກງານ ລົດບັນທຸກ ແລະເຄຶ່ອງອຸປະກອນຕ່າງໆ ຢູ່ຖານສົ່ງດາວ ທຽມເກົາຫລີເໜືອ ທີ່ເມືອງ Sohae ຊຶ່ງຕັ້ງຢູ່ແຄມຝັ່ງທະເລກໍ້າ ຕາເວັນຕົກຂອງປະເທດ ເຈົ້າໜ້າທີ່ບໍລິສັດ DigitalGlobe ກ່າວວ່າ ຖ້າຫາກ ເກົາຫລີເໜືອ ມີຄວາມປາດຖະໜາ ເຂົາເຈົ້າກໍສາມາດ ທີ່ຈະທໍາການທົດລອງລູກສອນໄຟຂີປະນາວຸດລະຍະໄກ ຈາກຖານສົ່ງດັ່ງກ່າວໃນສອງສາມອາທິດຂ້າງໜ້ານີ້ ໂຄສົກກະຊວງການຕ່່າງປະເທດເກົາຫລີໃຕ້ ທ່ານ Cho Tai-Young ກ່າວໃນວັນອັງຄານມື້ນີ້ວ່າ ກຸງໂຊລກໍາລັງຕິດຕາມເບິ່ງການເຄື່ອນໄຫວ ດັ່ງກ່າວ ໂຄສົກກະຊວງການຕ່່າງປະເທດ ສະຫະລັດ ທ່ານນາງ Victoria Nuland ກ່າວໃນວັນຈັນວານນີ້ວ່າ ວໍຊິງຕັນ ຊາບດີກ່ຽວກັບລາຍງານ ຂ່າວເຫຼົ່ານີ້ ແລະໄດ້ຊັກຊວນບໍ່ໃຫ້ເກົາ ຫລີເໜືອ ທຳການທົດລອງລູກສອນໄຟໃດໆຕໍ່ໄປອີກ ບໍລິສັດ GigitalGlobe ກ່າວວ່າ ການເຄື່ອນໄຫວຢູ່ຖານສົ່ງລູກສອນໄຟແຫ່ງໃໝ່ ກໍຄ້າຍ ຄືກັນ ກ່ອນທີ່ເກົາຫລີເໜືອ ປະສົບກັບຄວາມລົ້ມແຫລວ ໃນການສົ່ງຈະຫລວດຫວ່າງເດືອນເມສາແລ້ວນີ້ ພຽງຢາງ ກ່າວວ່າ ການສົ່ງຈະຫລວດໃນເດືອນເມສາ ມີຈຸດປະສົງ ເພື່ອສົ່ງດາວທຽມຂຶ້ນສູ່ວົງໂຄຈອນ ແຕ່ວ່າ ສະຫະລັດ ແລະບັນດາປະເທດພັນທະມິດ ກ່າວວ່າ ເປັນການປົກປິດເພື່ອທົດລອງລູກສອນໄຟຂີປະນາວຸດ ທີ່ຖືກຫ້າມ ພາຍໃຕ້ການລົງໂທດຂອງອົງການສະຫະປະຊາຊາດນັ້ນ